**Organizácia a podmienky výchovy a vzdelávania**

**v Materskej škole Mamy Margity od 1. septembra 2020**

Na základe usmernení Ministerstva školstva, vedy, výskumu a športu Slovenskej republiky riaditeľka Materskej školy Mamy Margity, Pavlovičova 3, v Bratislave v súvislosti s pandemickou situáciu Covid-19 vydáva pokyny záväzné pre všetkých pedagogických, nepedagogických zamestnancov školy, deti a ich zákonných zástupcov ako aj všetky osoby prítomné v materskej škole (ďalej len „mš“). Pokyny platia od 2. 9. 2020 počas celej doby trvania epidémie ochorenia Covid-19.

1. **Prevádzka materskej školy a organizácia tried**

Prevádzkový čas materskej školy: **7:00 – 17:00h.**

V tomto čase budú otvorené všetky triedy (tzv. zberné triedy nebudú), aby sa zabránilo premiešavaniu sa detí v interiéri mš. 2. 9. 2020 riaditeľka mš urobí prieskum, ktorí rodičia potrebujú umiestniť svoje dieťa v mš v čase od 7.00 – 7.30h. Na základe prieskumu prispôsobí prevádzkový čas v jednotlivých triedach podľa potrieb rodičov detí.

**Do mš môžu byť umiestnené len deti, ktoré nevykazujú známky ochorenia, a ktoré nie sú v karanténe.**

**Schádzanie detí:** 7.00 – 8.30h

**Rozchádzanie detí:** podľa jednotlivých tried v čase 12.30 – 14.00h alebo 15.00 – 17.00h.

Rozchádzania novoprijatých detí je od 2. 9. – 11. 9. 2020 po obede ( upresní triedny učiteľ podľa času stravovania v jednotlivých triedach).

1. **Zákonný zástupca**
2. privádza dieťa do MŠ v čase od 7.00 – 8.30h,
3. zodpovedá za dodržiavanie hygienicko–epidemiologických opatrení pri privádzaní dieťaťa do mš, počas pobytu v šatňovom/vstupnom priestore mš a pri odvádzaní dieťaťa z mš v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk),
4. celkový čas zdržiavania sa vo vonkajších a vnútorných priestoroch mš obmedzí na nevyhnutné minimum, dieťa môže sprevádzať vždy **len jeden** zákonný zástupca,
5. odovzdáva dieťa **výhradne** zamestnancovi mš pri vstupe do triedy/pri vstupe do mš,
6. predkladá pri prvom nástupe dieťa do mš lebo po každom prerušení dochádzky dieťa do mš v trvaní viac ako tri dni predkladá písomné čestné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie,
7. v prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa mš. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto okolností dieťa nebude môcť navštevovať mš,
8. každý deň prichystá dieťaťu ruksak, v ktorom bude mať dieťa nachystané len: veci na prezlečenie, igelitové vrecúško na špinavé veci (v prípade potreby), náhradné rúško a fľašu s vodou pre zabezpečenie pitného režimu len v exteriéri mš,
9. počas obdobia epidémie ochorenia covid-19 rešpektuje zákaz nosenia do mš hračiek a akýchkoľvek iných predmetov z domácnosti,
10. pred vstupom do triedy dohliadne, aby si dieťa dôkladne umylo ruky obvyklým spôsobom.
11. **Dieťa**

**V mš môže byť umiestnené len dieťa, ktoré je zdravé, nevykazuje žiadne príznaky infekčného ochorenia.**

**Dôvody pre neprebratia** dieťaťa do mš učiteľkou/zamestnancom mš ako prevencia ochrany zdravia ostatných detí sú:

* telesná teplota nad 37,2 st. C alebo triaška,
* malátnosť, neprimeraná únava,
* začervenané, zapálené oči s výtokom,
* upchatý nos so sťaženým dýchaním nosom,
* hustý skalený, zafarbený (žltý, zelený) výtok z nosa (nádcha),
* bolesť uší, výtok z uší, oslabený sluch,
* suchý dusivý kašeľ,
* vlhký produktívny kašeľ,
* vracanie,
* náhla strata chuti a čuchu,
* riedka stolica niekoľkokrát denne,
* novovzniknuté začervenanie kože, vyrážky, chrasty a pod. na koži,
* iný príznak akútnej infekcie dýchacích ciest,
* zlomenina.

1. **Pedagogickí zamestnanci mš**
2. osobne ráno preberie dieťa od sprevádzajúcej osoby,
3. vykoná ranný zdravotný filter podľa štandardných pravidiel, v rámci ranného filtra odmeria každému dieťaťu telesnú teplotu, v prípade podozrenia na akútne ochorenie (nielen na COVID-19), dieťa nepreberie,
4. dohliadne, aby zákonný zástupca predložil pri prvom nástupe dieťaťa do mš alebo po každom prerušení dochádzky dieťaťa do mat mš v trvaní viac ako tri dni čestné prehlásenie o tom, že dieťa neprejavuje príznaky prenosného ochorenia a nemá nariadené karanténne opatrenie,
5. v období od 2. 9. – 18. 9. 2020 alebo v zmysle aktuálnych opatrení Úradu verejného zdravotníctva SR nosí v interiéri mš rúško,
6. po 18. 9. 2020 nie je nosenie rúška pedagogickým zamestnancom počas výchovno-vzdelávacej činnosti povinné, v ostatných prípadoch nosí rúško tak, ako to ukladá aktuálne opatrenie Úradu verejného zdravotníctva SR,
7. v závislosti od poveternostných podmienok prevažnú väčšinu aktivít s deťmi a pre deti organizuje v exteriéri (či už v areáli mš, alebo mimo neho),
8. v triede zabezpečí časté a intenzívne priame vetranie, nepoužíva ventilátory,
9. raz denne zabezpečí dezinfikovanie hračiek a edukačných materiálov,
10. zvýšenú pozornosť venuje rozvíjaniu a upevňovanie hygienických návykov, osobitne pred stravovaním a po príchode zvonku (je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy),
11. minimalizuje možnosť kontaktu detí z iných tried,
12. zabezpečí podľa svojho uváženia a možností rozptyl medzi deťmi pri hrových aktivitách, vzdelávaní i oddychu.
13. **Nepedagogickí zamestnanci mš**
14. nosí rúško tak, ako to ukladá aktuálne opatrenie Úradu verejného zdravotníctva SR,
15. priestory mš, hygienické zariadenia a priestory umyvární dezinfikuje najmenej dvakrát denne a podľa potreby aj opakovane,
16. raz denne zabezpečí dezinfikovanie hračiek a edukačných materiálov,
17. osobitná pozornosť venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia,
18. zabezpečí smetné koše tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.).
19. **Organizácia v umyvárni :**
20. každá trieda má svoju umyváreň vybavenú tekutým mydlom v dávkovači a jednorazovými papierovými utierkami (obrúskami) pre bezpečné osušenie rúk,
21. za čistenie a suchú podlahu zodpovedá určený prevádzkový zamestnanec. Čistenie a dezinfikovanie umyvární bude prebiehať dvakrát za deň.
22. **Organizácia v jedálni :**
23. stravovanie detí bude prebiehať v jedálni bežným spôsobom,
24. jednotlivé skupiny sa budú striedať v jedálni tak, aby nedošlo k ich stretávaniu.

|  |  |  |  |
| --- | --- | --- | --- |
|  | Desiata | obed | Olovrant |
| 1. trieda (Nezábudky) | 8:30 – 8.50 | 11.15 – 11.40 | 14. 15 – 14.35 |
| 1. trieda (Zvončeky) | 8.50 – 9.10 | 11.40 – 12.05 | 14.35 – 14.55 |
| 1. trieda (Maky) | 9.10 – 9.30 | 12.05 – 12.30 |  |

1. **Odpočinok detí :**
2. každé dieťa má svoje lôžko, pedagogickí zamestnanci v jednotlivých triedach zabezpečia podľa možnosti čo najväčší rozptyl lôžok v triede,
3. posteľná bielizeň je vymieňaná raz za dva týždne,
4. pred odpočinkom pedagogickí zamestnanci vyvetrajú miestnosť, počas spánku je miestnosť nepriamo dobre vetraná,
5. deti sa do pyžama, ktoré rodičia perú 1-krát do týždňa, prezliekajú v triede a veci si ukladajú na stoličku, najstaršie deti (6-ročné) relaxujú na matraci, počas relaxu sa do pyžama neprezliekajú.
6. **Pri podozrení na COVID-19 :**
7. nikto s príznakom infekcie dýchacích ciest, ktoré by mohli zodpovedať známym príznakom COVID-19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov mš,
8. ak dieťa v priebehu dňa vykazuje niektorý z možných príznakov COVID-19, bude izolované a pedagogický zamestnanec bude neodkladne kontaktovať zákonných zástupcov dieťaťa, ktorí dieťa bezodkladne vyzdvihnú. O podozrení na nákazu COVID-19 mš informuje RÚVZ,
9. ak sa u zamestnanca mš objavia príznaky nákazy COVID-19, bezodkladne si nasadí rúško, informuje o tom riaditeľa mš, v čo najkratšom čase opustí mš,
10. pri podozrení na ochorenie v prípade dieťaťa, podozrivé dieťa nenavštevuje mš, zákonní zástupcovia ostatných detí podpíšu vyhlásenie o bezinfekčnosti a deti môžu naďalej navštevovať mš,
11. vprípade ochorenia na covid-19 dvoch a viac detí a/alebo jedného pedagogického zamestnanca a/alebo dvoch nepedagogikých zamestnancov sa preruší prevádzka celej triedy, v ktorej bolo dieťa umiestnené a/alebo pedagogický zamestnanec učil, až do doby určenia postupu miestne príslušného RÚVZ.

V Bratislave, 26. 8. 2020

Vypracovala: Mgr. Anna Šátková

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Anna Šátková

Poverená riadením mš